***”Reabilitare DN17D, km 0+000-103+637, Beclean-Cârlibaba”***

Compania Naţională de Administrare a Infrastructurii Rutiere SA intenționează să realizeze proiectul: **”Reabilitare DN17D, km 0+000-103+637, Beclean-Cârlibaba”**, propus a fi amplasat pe raza judeţelor Bistriţa-Năsăud şi Suceava.

Drumul se desfăşoară pe teritoriul judeţului Bistriţa-Năsăud între km 0+000 – 103+826 (Beclean – Năsăud – Șanț) şi judeţul Suceava între km 103+826-km până la km 103+967,42 (Cârlibaba – sat Șesuri).

Drumul traversează următoarele localităţi din județul Bistrița - Năsăud: Beclean, Săsarm, Chiuza, Piatra, Mocod, Salva, Năsăud, Rebrișoara, Nepos, Feldru, llva Mică, Sângeorz-Băi, Maieru, Anieș, Rodna, Șant, Valea Mare.

Lungimea drumului supus reabilitării este de 103,637 km.

Lucrările propuse a se executa în vederea reabilitării tronsonului din drumul naţional DN17D şi care vor conduce la modificări fizice temporare şi permanente ale terenului se încadrează în mai multe categorii şi anume:

* lucrări de consolidare;
* lucrări la suprastructura drumului (aşternere balast, agregate naturale, amorsare suprafeţe cu emulsie cationică, aşternere mixtură asfaltică);
* lucrări de amenajare a şanţurilor, podeţelor şi rigolelor pentru scurgerea apelor;
* lucrări construire de poduri și de reabilitare şi/sau înlocuire a podurilor (curăţarea albiei, excavaţii, montare armături, hidroizolaţie, construcţia carosabilului, etc);
* lucrări de amenajare a acceselor la proprietăţi, trotuare, staţii de autobuz, parcări, intersecţii cu drumurile laterale şi /sau străzi.

Avizul Natura 2000 emis pentru proiectul “Reabilitare DN 17D km 0+000-103+637 Beclean-Cârlibaba”, titular C.N.A.I.R. – D.R.D.P. poate fi consultat aici:

<http://www.anpm.ro/avize-natura-2000>